You Never Give Me Your Money

You Never Give Me Your Money הוא שיר רוק של הביטלס, מהאלבום Abbey Road משנת 1969. השיר נכתב על ידי פול מקרטני (אם כי בקרדיטים לאלבום כתוב כי ג'ון לנון כתב אותו יחד עימו), והוא מתעד את הקשיים האישיים איתם התמודדה הלהקה. השיר הוא החלק הראשון של המחרוזת בצד ב' של האלבום, אשר תוכננה על ידי מקרטני וג'ורג' מרטין כקטע הסיום לקריירה של הלהקה, והוא הוקלט בשלבים בין מאי לאוגוסט של אותה שנה.

שיר הליווי הבסיסי הוקלט באולפני אולימפיק שבלונדון, אך שאר האובר-דאבים הוקלטו באולפני אבי רוד. השיר מכיל מגוון קטעים מוזיקליים, החל מבלדת פסנתר בתחילת השיר ועד לארפג'י גיטרה בסופו.

 רקע 
מקרטני כתב את השיר כששהה עם אשתו לינדה בניו יורק במרץ 1969, זמן קצר לאחר חתונתם. שהייה זו הייתה הפסקה לאחר סשנים של "Get Back ו"Let It Be". מקרטני וג'ון לנון עמדו לאבד את השליטה הכוללת בנורת'רן סונגס, החברה שהוציאה לאור את שיריהם, לאחר ש-ATV Music רכשה את רוב מניותיה. במידה רבה, מקרטני היה אחראי על ניהול הלהקה והפרויקטים שלה מאז מותו של בריאן אפשטיין ב-1967, אך הוא החל להבין שהדינמיקה הקבוצתית של הלהקה מתפוררת. הוא לא התרצה במיוחד מהחברים האחרים, שרצו שאלן קליין יסייע בפתרון ענייניה הכלכליים של הלהקה. מאוחר יותר אמר מקרטני שהשיר נכתב תוך מחשבה על קליין, ואמר כי "זה בעצם שיר על חוסר אמונה באדם". הוא הוסיף כי המשפט "ישנו חלום מתוק אחד, לארוז את המזוודות, להיכנס ללימוזינה" ("One sweet dream, pack up the bags, get in the limousine") מהשיר מבוסס על הטיולים שערך עם לינדה על מנת להתרחק מהאווירה המתוחה עם הלהקה. אם כי לדעת וולטר אוורט המשפט הוא גם מבט נוסטלגי על שנות סיבובי ההופעות של הלהקה, שהסתיימו ב-1966.

כאשר מקרטני ומרטין הבינו ש-Abbey Road עשוי להיות האלבום האחרון של הלהקה, הם שילבו קטעים שונים של שירים למחרוזת, שתשמש סוף לקריירה של הלהקה. מאוחר יותר אמר מקרטני שרעיון זה קיבל השראה מהסינגל "" של . מספר קטעים מוזיקליים מ-"You Never Give Me Your Money" נשמעים גם כקטעים חוזרים בשירים "Golden Slumbers" ו"Carry That Weight", הנכללים במחרוזת.

מבחינה מבנית, מנגינת השיר מתחילה בבלדת פסנתר ומשם עוברת למספר סגנונות מוזיקליים אחרים, כולל בוגי-ווגי פסנתר, ארפג'י גיטרות ושירי ילדים. איאן מקדונלד משער כי הארפג'ים בסוף השיר הושפעו מ"I Want You (She's So Heavy)" ומקטע האמצע של "Here Comes the Sun", וכי המבנה הכללי של השיר קיבל השראה מ"Happiness Is a Warm Gun".

 הקלטה 
שיר הליווי הבסיסי הוקלט באולפני אולימפיק ב-6 במאי 1969. ההקלטה נמשכה בין השעות 15:00 ל-4:00 בבוקר שלמחרת. מקרטני שר שירה מובילה וניגן בפסנתר, לנון ניגן בגיטרת , ג'ורג' האריסון ניגן בגיטרת פנדר טלקסטר ורינגו סטאר ניגן על התופים. הלהקה הקליטה 36 טייקים, ובחרה בטייק ה-30 כטוב ביותר, ממנו נוצר גם מיקס סטריאו גולמי. מבנה השיר כפי שהופיע באלבום לא עובד בשלב זה וההקלטה המקורית התמשכה בג'אם סשן רופף והסתיימה כקטע רוק אנד רול מהיר לקראת סיומה.

הכנת השיר הושלמה באולפני אבי רוד. מקרטני הוסיף אובר-דאב לשיר הליווי הבסיסי ב-1 ביולי, וכן שירה ואפקטים קוליים נוספים נתווספו ב-15 ביולי. ב-30 ביולי נוצר מיקס רדוקציוני של הקלטת המקורית של השיר, בת שמונה הרצועות, כך שניתן היה ליצור אובר-דאבים נוספים. כמו כן הורכב מיקס גולמי של המחרוזת. המעבר בין "You Never Give Me Your Money" לרצועה הבאה, "Sun King", התגלה כבעייתי, והלהקה עשתה מספר ניסיונות לפני שהחליטה למזג את השירים באמצעות תו אורגן. מקרטני השלים את האובר-דאבים האינסטרומנטליים ב-31 ביולי על ידי הוספת קטע גיטרה בס ואובר-דאבים נוספים לפסנתר, כולל מספר קטעי פסנתר הונקי-טונק במקום המקור.

סשן ההקלטות האחרון של השיר התרחש ב-5 באוגוסט, כאשר מקרטני יצר מספר לופים של הקלטת באולפני אבי רוד, כולל הכנסת צלצולי פעמונים, ציוצי ציפורים, בועות מתפוצצות וצרצרים מצרצרים. מרטין עשה מיקס לרצועה לסטריאו ב-13 באוגוסט ועשה 11 ניסיונות לביצוע מיקס סופי, תוך שילוב לולאות הטייפ עם צליל המעבר ל"Sun King", והחליף את צליל האורגן הקודם. הוא עשה ניסיון נוסף לביצוע מיקס סופי ב-21 באוגוסט, וזה שימש לתוצר המוגמר.

 גרסאות אחרות 
הגיטריסט האמריקאי ג'ורג' בנסון ביצע גרסת כיסוי לשיר שהופיעה באלבומו  בשנת 1970.

טניישס די ביצעו גרסת כיסוי לשיר זה ולשיר "The End" שיצאה לאור ב-1 ביולי 2021. ההכנסות ממנה מועברות לארגון "רופאים ללא גבולות".

 משתתפים 
 פול מקרטני: קולות מובילים ורקע, פסנתר, גיטרה בס ופעמוני רוח
 ג'ון לנון: גיטרה וקולות רקע
 ג'ורג' האריסון: גיטרה וקולות רקע
 רינגו סטאר: מערכת תופים ותוף מרים

 מצעדים 
+מצעדי כל הזמניםארגוןשםמיקוםכאן 88מצעד שירי הביטלס של כאן 8854

 מקורות 




 קישורים חיצוניים 

 הערות שוליים 

קטגוריה:שירי הביטלס
קטגוריה:שירים באנגלית